Diari Oficial de la Generalitat Valenciana


Sumari del DOGV 4435, del 07-02-2003 (2003/1250)

Informació pública de les bases específiques per a cobrir una plaça d'agent de la policia local.
------------------------------------------------------------------------------------------------

### Dades del document

Número de DOGV
:   4435

Data del DOGV
:   07-02-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/1250


Data del document
:   13-01-2003

Organisme emissor
:   Ajuntament de Sueca

Tipus de document
:   Convocatòria

Descriptors 

:   * Sueca
    * policia
    * concurs administratiu
    * administració local

Informació pública de les bases específiques per a cobrir una plaça d'agent de la policia local. [2003/F1250]
  
La Comissió de Govern, en sessió ordinària celebrada el dia 16 de desembre de 2002, va aprovar les bases específiques per a cobrir una plaça d'agent de la policia local, les quals a continuació es detallen, vacant en la plantilla de personal vigent i inclosa en l'oferta d'ocupació pública de 2002, que s'unixen com a annex IX, formant un cos únic, a les bases generals de la dita oferta, aprovades per la Comissió de Govern en sessió celebrada el dia 17 de setembre de l'any en curs, i publicades íntegrament en el Butlletí Oficial de la Província de València número 236, de 4 d'octubre de 2002.
  
Sueca, 13 de gener de 2003.- L'alcalde: Alfredo Guillem Contreras.
  
Annex IX
  
Una plaça d'agent de la policia local
  
Naturalesa: funcionari
  
Escala: administració especial
  
Subescala: servicis especials
  
Classe: policia local
  
Grup: C
  
C. destí: 20
  
Requisits exigits:
  
A) Tindre la nacionalitat espanyola.
  
b) Estar en possessió del títol de Batxiller Superior, BUP, Batxiller, Formació Professional de segon grau o equivalent o complides les condicions per a obtindre'l en la data que finalitze el termini de presentació d'instàncies. L'equivalència haurà de ser reconeguda per l'administració competent i degudament acreditada en este sentit pels aspirants.
  
c) No patir cap malaltia o defecte físic que impedisca l'exercici de les corresponents funcions, d'acord amb els quadres d'exclusió mèdica que s'establisquen, i tindre una estatura de 1,65 metres els hòmens i 1,60 metres les dones.
  
d) Tindre complits els 18 anys d'edat sense excedir de l'edat de 30 anys. Als sols efectes de l'edat màxima, es compensarà el límit amb els servicis prestats anteriorment a l'administració local com a policia local o auxiliar de policia local.
  
e) No haver sigut separat, mitjançant expedient disciplinari, del servici de l'estat, de les comunitats autònomes o de les entitats locals, ni trobar-se inhabilitat per a l'exercici de funcions públiques.
  
f) Estar en possessió dels permisos que habiliten per a la conducció dels vehicles de les classes B en condicions per a accedir al permís BTP, i A que permeta la conducció de motocicletes amb unes característiques que no sobrepassen els 25 kW o una relació potència/pes no superior a 0,16 kW/kg.
  
Sistema de selecció: oposició lliure
  
Drets d'examen: 150,25 euros.
  
Admissió d'aspirants: per a ser admés a les proves selectives, els aspirants hauran d'aportar junt amb les instàncies, els documents i treballs que se sol·liciten en la fase d'oposició, així com el justificant de l'abonament dels drets d'examen.
  
Al mateix temps hauran de manifestar en les seues instàncies que reunixen totes les condicions exigides en estes bases, referides a la data de finalització del termini de presentació d'instàncies.
  
En compliment del que s'establix en el Decret 88/2001, de 24 d'abril, del Govern Valencià, els aspirants, prèviament a l'inici de les proves, hauran d'aportar junt amb la instància un certificat mèdic oficial en què es faça constar expressament la seua capacitat per a concórrer a les proves físiques exigides per a l'accés a la categoria d'agent, així com que no es troba impedit o incapacitat per a l'accés a la funció pública.
  
Procediment de selecció
  
Fase d'oposició
  
Constarà del següent exercici únic:
  
Primera part:
  
Estatura
  
Mesurament d'estatura. El criteri a seguir serà tindre un mínim d'1,65 metres per als homes i d'1,60 metres per a dones.
  
Tindrà el caràcter d'obligatòria i eliminatòria, amb la qualificació d'apte o no apte.
  
Prova psicotècnica
  
Consistirà en la superació dels exercicis o proves psicotècniques aptitudinals i de personalitat que es determinen reglamentàriament.
  
Per a les proves psicotècniques el criteri a seguir serà l'establit en l'Ordre de 5 de desembre de 1994 de la Conselleria d'Administració Pública, annex II de les presents bases.
  
La superació d'estes proves en els municipis de la Comunitat Valenciana, expressament homologades per l'Institut Valencià de Seguretat Pública, tindrà una validesa d'un any des de la seua realització, i durant este període eximirà l'aspirant de tornar a realitzar-les.
  
Tindrà el caràcter d'obligatòria i eliminatòria, amb la qualificació d'apte o no apte.
  
Segona part:
  
Prova física
  
Consistirà a superar les proves d'aptitud física que posen de manifest la capacitat per a l'exercici del lloc de treball, amb el contingut i marques que s'especifiquen en l'annex III d'estes bases.
  
Tindrà el caràcter d'obligatòria i eliminatòria, amb la qualificació d'apte o no apte.
  
Tercera part: (qüestionari grup V)
  
Consistirà en la contestació d'un qüestionari de preguntes amb respostes alternatives (test de 25 preguntes) sobre els temes del grup quint del temari, que consta en l'annex IV de les presents bases, durant un temps màxim de 50 minuts.
  
Tindrà el caràcter d'obligatòria i no eliminatòria i la qualificació d'esta part serà de 0 a 5 punts.
  
Quarta part (guia de carrers):
  
De caràcter obligatòria i eliminatòria.
  
Consistirà en la realització d'una prova pràctica relacionada amb les funcions i competències policials, en la qual assenyalant un punt de partida dins de la jurisdicció territorial de l'Ajuntament de Sueca, es determinarà un altre punt de destinació o arribada, i l'aspirant haurà d'anomenar tots els carrers o vies a recórrer en l'itinerari més aconsellable a seguir.
  
La duració serà d'una hora. Només ha d'indicar un itinerari, la presentació de més d'un donarà lloc a la no-superació de l'exercici. Tindrà el caràcter d'obligatòria i eliminatòria i la qualificació d'esta part serà de 0 a 10 punts, i per a superar-la s'haurà d'obtindre un mínim de 5 punts.
  
Cinquena part: (supòsit policial)
  
Consistirà en la realització d'un exercici escrit, amb una duració màxima d'una hora, que fixarà el tribunal abans de la seua realització, que versarà sobre el desenvolupament d'un supòsit policial sobre les activitats, funcions i servicis propis de l'ocupació a què s'opta, així com, si és procedent, sobre la redacció de documents policials. Es valorarà la claredat i exposició de totes les actuacions i mesures que hagen d'adoptar-se en relació amb el supòsit plantejat.
  
Tindrà el caràcter d'obligatòria i eliminatòria i la qualificació d'esta part serà de 0 a 10 punts i per a superar-la s'haurà d'obtindre un mínim de 5 punts.
  
Sisena part: (qüestionari grups I a IV)
  
Consistirà a contestar correctament per escrit un qüestionari de preguntes amb respostes alternatives (test de 75 preguntes), amb quatre respostes alternatives, una d'estes certa, en un temps màxim d'una hora i 30 minuts, sobre els temes indicats en els grups I a IV, els dos inclosos, que componen el temari, que consta en l'annex IV de les presents bases. Per a la correcció d'esta prova es tindran en compte, en tot cas, les respostes errònies.
  
Tindrà el caràcter d'obligatòria i eliminatòria. La qualificació d'esta part serà de 0 a 10 punts i per a superar-la s'haurà d'obtindre un mínim de 5 punts.
  
Setena part: (redacció de temes)
  
Consistirà a desenvolupar per escrit durant un temps màxim d'una hora i 30 minuts dos temes elegits per l'aspirant de quatre extrets per sorteig, un de cada un dels grups primer al quart, els dos inclosos, que componen el temari.
  
Estos temes seran llegits en sessió pública davant del tribunal, que podrà formular les preguntes o aclariments que sobre estos jutge oportunes. Es valorarà la claredat d'idees i el coneixement sobre els temes exposats.
  
Tindrà el caràcter d'obligatòria i eliminatòria i la qualificació d'esta part serà de 0 a 10 punts, i per a superar-la s'haurà d'obtindre un mínim de 5 punts.
  
Huitena part: (reconeixement mèdic)
  
Per al reconeixement mèdic el criteri a seguir serà l'establit en l'annex únic de l'Ordre de 22 de desembre de 1997, de la Conselleria de Presidència, per la qual es modifica la de data 5 de desembre de 1994, de la Conselleria d'Administració Pública, per la qual s'establixen els criteris mínims per a la selecció dels policies locals de la Comunitat Valenciana en les proves físiques, psicotècniques i reconeixement mèdic, annex I de les presents bases.
  
La superació d'esta prova, homologada expressament per l'IVASP, tindrà una validesa d'un any des de la seua realització, i quedaran exempts de realitzar-la aquells que, en este període, l'hagen superat, sempre que no es produïsquen malalties que, a juí del tribunal mèdic, justifiquen de tornar-les a passar.
  
La superació d'esta prova en els municipis de la Comunitat Valenciana, expressament homologades per l'Institut Valencià de Seguretat Pública, tindrà una validesa d'un any des de la seua realització, i eximirà durant este període a l'aspirant de tornar a realitzar-les.
  
Tindrà el caràcter d'obligatòria i eliminatòria, amb la qualificació d'apte o no apte.
  
Novena part: (memòria, prova etilòmetre i entrevista)
  
Constarà d'una memòria, una prova sobre la correcta utilització de l'etilòmetre evidencial amb el seu teclat i una entrevista personal.
  
La memòria es realitzarà per escrit. Haurà d'adjuntar-se en el moment de la presentació d'instància i en esta es detallarà les funcions, organigrama, etc. del cos de la policia local i el terme municipal de Sueca.
  
La valoració d'esta serà fins a un màxim de 6 punts.
  
La prova consistirà en la demostració de la correcta utilització de l'etilòmetre evidencial amb el seu teclat. La seua valoració serà d'un màxim de 2 punts.
  
En l'entrevista personal, es valorarà i comprovarà l'aptitud, eficàcia i iniciativa de l'aspirant, i es valorarà fins a un màxim de 2 punts.
  
Tindrà el caràcter d'obligatòria i no eliminatòria i la qualificació total d'esta part serà de 0 a 10 punts
  
Desena part (valencià):
  
Consistirà en la traducció del valencià al castellà i viceversa, d'un text proposat pel tribunal, amb una duració màxima de 30 minuts.
  
Tindrà el caràcter d'obligatòria i no eliminatòria. Es qualificarà de 0 a 4 punts.
  
Annex I
  
Les proves de reconeixement mèdic que es realitzen en els processos de selecció per a la provisió de llocs de treball per a totes les escales i categories de les policies locals de la Comunitat Valenciana, s'ajustaran al barem que s'establix en l'annex de l'Ordre de 22 de desembre de 1997, de la Conselleria de Presidència, per la qual es modifica la de data 5 de desembre de 1994, de la Conselleria d'Administració Pública, per la qual s'establixen els criteris mínims per a la selecció dels policies locals de la Comunitat Valenciana en les proves físiques, psicotècniques i reconeixement mèdic.
  
Annex II
  
Proves psicotècniques
  
El barem per al reconeixement psicotècnic que es realitzarà en el procés selectiu per a la provisió de llocs de treball per a agent de la policia local de la Comunitat Valenciana serà l'establit en l'annex III de l'Ordre de 5 de desembre de 1994 de la Conselleria d'Administració Pública, per la qual s'establixen els criteris mínims per a la selecció dels policies locals de la Comunitat Valenciana en les proves físiques, psicotècniques i reconeixement mèdic.
  
Annex III
  
Proves físiques
  
El contingut de les proves físiques està d'acord amb l'Ordre de 5 de desembre de 1994, i amb els mínims establits en l'orde d'1 de juny de 2001 de la Conselleria de Justícia i Administracions Públiques, de desenvolupament del Decret 88/2001, de 24 d'abril. Les proves es realitzaran pel següent orde:
  
1. Pujada de corda amb presa de peus.
  
Hòmens: 4,00 metres. Dones: 3,00 metres.
  
2. Salt d'altura:
  
Hòmens: 1,10 metres. Dones: 1,00 metres.
  
3. Salt de longitud amb carrera:
  
Hòmens: 4,00 metres. Dones: 3,80 metres.
  
4. Carrera de velocitat en 60 metres:
  
Hòmens: 10 segons. Dones: 12 segons
  
5. Llançament de baló (tres quilos):
  
Hòmens: 9 metres. Dones: 6,50 metres.
  
6. Salt horitzontal a peus junts:
  
Hòmens: 2,10 metres. Dones: 1'90 metres.
  
7. Carrera de resistència en 1.000 metres:
  
Hòmens: 4,00 minuts. Dones: 4,10 minuts.
  
8. Natació, en 50 metres:
  
Hòmens: 0,57 minuts. Dones: 1,00 minut.
  
La qualificació d'este exercici serà d'apte o no apte, i s'han de superar com a mínim cinc de les proves per a ser qualificat com a apte. Es realitzaran els exercicis 1, 4, 7 i 8 en un sol intent i en la resta dos.
  
Annex IV
  
Temari
  
D'acord amb l'Ordre d'1 de juny de 2001 de la Conselleria de Justícia i Administracions Públiques, de desenvolupament del Decret 88/2001, de 24 d'abril del Govern Valencià, pel qual s'establixen les bases i criteris generals uniformes per a la selecció, promoció i mobilitat de les policies locals de la Comunitat Valenciana, escala bàsica i auxiliars de policia, el nombre mínim de temes que han d'integrar els temaris per a la fase d'oposició en els procediments de selecció per a la provisió de places vacants d'agents serà de 40 temes, dividits en quatre grups, més el grup cinqué, que tracta sobre les peculiaritats d'esta localitat, quedant establits com es fa constar a continuació:
  
Grup I a IV. Correspon a l'especificat en l'Ordre d'1 de juny de 2001 de la Conselleria de Justícia i Administracions, de desenvolupament del Decret 88/2001, de 24 d'abril, del Govern Valencià, pel qual s'establixen les bases i criteris generals uniformes per a la selecció, promoció i mobilitat de les policies locals de la Comunitat Valenciana, escala bàsica i auxiliars de policia:
  
Grup V:
  
Tema 41. Sueca, toponímia. Demografia. Terme municipal: situació geogràfica i límits, superfície i relleu. Agricultura. El riu Xúquer, les marjals, els ullals, les séquies. Les partides. Clima. La costa: els poblats marítims. Les entitats locals menors. Les vies de comunicació, les vies públiques, nomenclàtor.
  
Tema 42. El consistori. L'alcalde. Els tinents d'alcalde. L'Equip de Govern. Institucions relacionades amb la policia local. El Reglament de la Policia Local de la Ciutat de Sueca. Capital de la Ribera Baixa, poblacions que la componen. Cap de partit judicial, poblacions que el componen. El depòsit municipal de detinguts.
  
Tema 43. Persones il·lustres. Història local. La Carta Pobla. El títol de ciutat. Edificis emblemàtics. Patrimoni historicoartístic. Organismes oficials. Mercats. Esports. Cooperatives. Sanitat. Indústria i establiments. Pla emergència INAGRA.
  
Categoria del tribunal
  
El tribunal que qualifique les proves serà de segona categoria de les establides en l'article 30.1 del Reial Decret 462/2002, de 24 de maig, sobre indemnitzacions per raó del servici.
  
Diligència. Per a fer constar que les presents bases, que consten de sis folis que segelle i rubrique al marge, van ser aprovades per la Comissió de Govern en sessió ordinària celebrada el dia 16 del mes corrent.